Echipa Teatrului Evreiesc de Stat va susține, în cadrul Festivalului de la New York, din luna iulie, mai multe reprezentații cu spectacolele Stele rătăcitoare și Astă seară: Lola Blau și, de asemenea, va participa la workshop-uri, seminarii și întâlniri cu mass media.

Demersul are un rol deosebit în promovarea școlii românești de teatru și a imaginii României peste hotare, în evidențierea tradițiilor minorității evreiești din România și în participarea la dialogul multicultural în lumea contemporană", se arată într-un comunicat de presă al Guvernului.